” صلاحيت دچلندي ايکئ په توگه دوه مخه لري . يومخ ئې وگړيزيا عاميانه دئ . بل مخ ئې مسلکي اوماهرانه دئ . په دغؤ دواړؤ خواؤ کښي ئې دصلاحيت خاوندهغه څوک دئ چي استعدادئې لري . دغه استعدادهرڅوک نه لري . په وگړوکښي هم هره مړه ياژوندئ ژبه هغه چا جوړه کړې ده چي دؤی ئې استعدادلارء . مستعدشپانه دشپونتياپه خواکښي لغاتؤنه جوړ کړي دي ؛ مستعدکرهڼگردکرهڼي دکاراو آلاتو په اړوندلغاتؤنه جوړکړي دي ؛ مستعد ورهڼگر د ورهڼي (صنعت) په چارؤ کښي دوسايلؤ اواستعمال په اړوندلغاتؤنه جوړکړي دي … ٌ (٦) . خودی دلته يوه خوراتريخ واقعيت ته اشاره کوي اوداستادنوميالي له خولې ليکي چي ٌ که ژبه خرابوئ نوئې (دژبي) وډاکټرانوته وروسپارئ … ” او ورپسې زياتوي ” … يوسړی ،هرڅوک چي به وي ، دادځان وظيفه نه وگرځوي چي بل کار څه مه کوه ، بل لادشپې اوورځي لغاتونه جوړوه …. ”. دی وايي چي ” دوگړؤژبه د پوهانؤترژبي ډېره منظمه اوله اصولوسره سمه وي . وگړي ، که دژبي دپوهانؤ تقليدنه وکي ، له دوی څخه خپله ژبه نه خوارېږي . داځکه چي وگړي دژبي په وده او پراختيا کښي له طبيعي اجتماعي انتخاب څخه کاراخلي … “. ډاکټرپالوال سره له دې چي په ژبه کي دنوولغاتو جوړول لازم گڼي اووايي چي ژبه همېشه په تطورکي وي او که دچاخوښه وي که نه ، زاړه لغتونه مري او نوي ئې ځای نيسي ، خو پر څنگ ئې ټينگارکوي چي ” … ژبه بايدله خپلؤخلگؤ څخه پرءدئ نه کړه سي ، بل لادنورؤ له پاره هم خوندوره ، جذابه اوعام فهمه کړه سي … ” (٩) . دنوولغاتود جوړولوپه برخه کي سپارښتنه کوي چي ” … لؤمړی لغات دگرامري او ادبي اړخؤنؤله پلوه وڅېړل سي بيادي ئې دکاروءني اواستعمال اجازه ورکړه سي . خودغه استعمال به ئې هم اختياري وي ، نه جبري . دی ددغه کارله پاره ديوې ځانگړي مجلې وړانديزکوي چي په خاص ډول ژبني مسايل وڅېړي . ډاکټرپالوال پخپله هم دلغاتوپه جوړولوکي برخه اخلي خوخپلي جوړوني قرآني احکام نه بولي اوحاضردئ چي دنورو نظرونه ولولي . دی په پښتوکي له پرديودخيلولغتوسره ډېرسالم چلند کوي او داځکه چي دنوروژبواغېزه پرخپله ژبه باندي اودخپلي دا پر نورو باندي يوه طبيعي پېښه گڼي .دی ليکي چي ” که دبلي ژبي سم او اجوت لغت وي ، اوهغه په پښتوکښي عموميت مؤندلی وي لکه غم ، وخت ، کيميا، بيالوجي، فزيک ، تليفون ، تلويزيون اونورداسي، نو هرومرونې نه ده چي يادغسي لغاتونه ترجمه کړل سي ، يانورورته جوړ کړل سي . ځکه چي په ژبي کښي ئې ځای نيولئ او خلگ په پوهېږي …. ولي په هره توگه ،په لاسي توگه سره وهرڅه ته لغت جوړول وژبي ته گټورکارنه دئ . که به ئې زء کوم غلط کارکوم ، که به ئې نورکوي ، ښه کارنه کوي. ډېرښايي چي دغسي نوي لغاتؤنه دي بل کله دژبي په تاوان تمام سي .